[pic] | EURÓPAI BIZOTTSÁG |

Brüsszel, 2010.3.5.

COM(2010)79 végleges

2009/0027 (COD)2009/0026 (COD)

A BIZOTTSÁG KÖZLEMÉNYE AZ EURÓPAI PARLAMENTNEK az Európai Unió működéséről szóló szerződés 294. cikkének (6) bekezdése alapján,

A Tanácsnak az egyrészt az Európai Menekültügyi Támogató Hivatal létrehozásáról szóló európai parlamenti és tanácsi rendeletre irányuló javaslat, másrészt a 2008–2013-as időszakra az Európai Menekültügyi Alap létrehozásáról szóló 573/2007/EK határozatnak egyes közösségi intézkedések finanszírozásának megszüntetése, valamint a finanszírozásokra vonatkozó korlátok megváltoztatása tekintetében történő módosításáról szóló európai parlamenti és tanácsi határozatra irányuló javaslat elfogadásával kapcsolatos álláspontjáról

2009/0027 (COD)2009/0026 (COD)

A BIZOTTSÁG KÖZLEMÉNYE AZ EURÓPAI PARLAMENTNEK az Európai Unió működéséről szóló szerződés 294. cikke (6) bekezdése alapján,

A Tanácsnak az egyrészt az Európai Menekültügyi Támogató Hivatal létrehozásáról szóló európai parlamenti és tanácsi rendeletre irányuló javaslat, másrészt a 2008–2013-as időszakra az Európai Menekültügyi Alap létrehozásáról szóló 573/2007/EK határozatnak egyes közösségi intézkedések finanszírozásának megszüntetése, valamint a finanszírozásokra vonatkozó korlátok megváltoztatása tekintetében történő módosításáról szóló európai parlamenti és tanácsi határozatra irányuló javaslat elfogadásával kapcsolatos álláspontjáról

1. ELŐZMÉNYEK

Az Európai Menekültügyi Támogató Hivatal létrehozásáról szóló rendeletre irányuló javaslat (a dokumentum száma: COM(2009/66 végleges – [2009/0027(COD)) Európai Parlamentnek és a Tanácsnak történt továbbításának időpontja: A 2008–2013-as időszakra az Európai Menekültügyi Alap létrehozásáról szóló 573/2007/EK határozatnak egyes közösségi intézkedések finanszírozásának megszüntetése, valamint a finanszírozásokra vonatkozó korlátok megváltoztatása tekintetében történő módosításáról szóló európai parlamenti és tanácsi határozatra irányuló javaslat (a dokumentum száma: COM(2009)67 – 2009/0026(COD)) Európai Parlamentnek és a Tanácsnak történt továbbításának időpontja: | 2009. február 19. 2009. február 18. |

Az Európai Gazdasági és Szociális Bizottság véleményének időpontja: | Tárgytalan |

Az Európai Parlament véleményének időpontja (első olvasat): | 2009. május 7. |

A módosított javaslat továbbításának időpontja: | Tárgytalan |

A Tanács álláspontja elfogadásának időpontja: | 2010. február 25. |

2. A BIZOTTSÁG JAVASLATÁNAK CÉLJA

Az Európai Menekültügyi Támogató Hivatal létrehozásáról szóló rendeletre irányuló javaslat, valamint a 2008–2013-as időszakra az Európai Menekültügyi Alap létrehozásáról szóló határozat módosításáról szóló jelen javaslat mind részei az Európai Unió arra irányuló erőfeszítéseinek, hogy átfogó menekültügyi politikát alakítson ki. E javaslatok eleget kívánnak tenni a Tanács és az Európai Tanács azon kérésének, hogy hozzanak létre egy menekültügyi támogató struktúrát, és a Bizottság által 2008 júniusában elfogadott menekültügyi cselekvési terv által előrebocsátott feladatok részét képezik. A Bizottság Európai Menekültügyi Támogató Hivatal felállítását javasolja azzal a feladattal, hogy elősegítse és megerősítse a tagállamok között a menekültügy területén folytatott gyakorlati együttműködést, valamint hozzájáruljon a közös menekültügyi rendszer megvalósításához. A Hivatalt szabályozási ügynökség formájában hoznák létre, és így a költségvetési rendelet 185. cikkében foglaltak szerinti szerv lenne.

A Hivatal finanszírozása az Európai Unió általános költségvetésének egyik költségvetési tételéből történik. Mivel az Európai Menekültügyi Támogató Hivatal átvesz egyes, jelenleg az Európai Menekültügyi Alapból finanszírozott feladatokat, a határozatra irányuló javaslat a rendelkezésre álló források felhasználásának egyszerűsítése érdekében átcsoportosítja a Hivatal számára az Európai Menekültügyi Alapra elkülönített költségvetési források egy részét, annak biztosítása érdekében, hogy a menekültügy terén folytatott gyakorlati együttműködés finanszírozása a lehető legoptimálisabb legyen.

3. ÉSZREVÉTELEK A TANÁCS ÁLLÁSPONTJÁHOZ

3.1 Általános megjegyzés a Tanács álláspontjához

A Tanács álláspontjának szövege alapvetően és tágabb értelemben véve összhangban van a Bizottság javaslataival, ezért teljes mértékben támogatható.

3.2 Megállapodás a Tanács álláspontjáról

A Tanács álláspontja intenzív, a 2009. február 18-i bizottsági javaslatra, illetve az Európai Parlament 2009. május 6-i véleményére (első olvasat) épülő intézményközi tárgyalások eredménye. Az informális és technikai találkozók keretében megegyezés született több, függőben levő kérdésről. A Hivatal finanszírozására irányuló javaslat nem tesz szükségessé semmilyen módosítást sem a Parlament, sem a Tanács részéről.

E tárgyalásokat követően a Coreper 2009. november 11-én egyezett meg a szövegről. 2009. november 16-án a LIBE-bizottság elnöke, Juan Fernando López Aguilar az elnökségnek címzett levelében megerősítette, hogy az előadók és a vélemények előadói egyetértenek a Coreper által jóváhagyott szöveggel és a mellékelt intézményközi nyilatkozattal, és jelezte, hogy javasolni fogja a LIBE-bizottságnak, majd ezt követően a plenáris ülésnek a dokumentumok módosítások nélküli elfogadását, ha a szövegeket formálisan továbbítják az Európai Parlamentnek mint a Tanács álláspontját. Ez alapján a Coreper keretében 2009. november 20-án politikai megállapodás született.

A tárgyalások következő fő elemeiről állapodtak meg:

A Hivatal által támogatott szolidaritási mechanizmusokat (áttelepítés és visszatelepítés) illetően semleges megfogalmazásra született kompromisszum, mely lehetővé teszi a Hivatalnak valamennyi jelenlegi és jövőbeni mechanizmus támogatását.

A Hivatal ügyvezető igazgatójának kinevezését illetően kompromisszum született, mely lehetővé teszi az Európai Parlament kinevezésbe történő fokozott bevonását. Ennek során a Parlament véleményt alkot a Hivatal igazgatótanácsa által kijelölt személyről annak meghallgatását követően. Az igazgatótanács beszámol arról, hogy a Parlament véleményét miként vették figyelembe az ügyvezető igazgató végleges kinevezése során. A Parlament kifejezte azon óhaját, hogy ezt a horizontális jellegű intézményi rendelkezést teljes egészében vegyék figyelembe az intézményközi csoport jelenleg zajló, a szabályozási ügynökségekről szóló megbeszélésein. Ennek eredményeként a következő intézményközi nyilatkozatot fogadták el:

„Az Európai Parlament, a Tanács és a Bizottság intézményközi munkacsoportot hozott létre a szabályozási ügynökségek koherenciájának, hatékonyságának, elszámoltathatóságának és átláthatóságának értékelésére, valamint hogy közösen megtalálják a munka javításának módját. A munkacsoport jelenleg olyan kulcsfontosságú területekre összpontosít, mint például a szabályozási ügynökségek szerepe és helye az EU intézményszerkezetében, ezen ügynökségek létrehozása, szerkezete és működése, valamint azok finanszírozásával, költségvetésével, felügyeletével és irányításával kapcsolatos kérdések.

A jövőbeli Európai Menekültügyi Támogató Hivatal igazgatójának kinevezése tekintetében elfogadott szöveget (az alaprendelet 28. cikke), amely előírja, hogy az Európai Parlament „véleményt fogadhat el, amelyben kifejti a kiválasztott jelölttel kapcsolatos nézetét, és az igazgatótanács tájékoztatja az Európai Parlamentet arról, hogy véleményét milyen módon vették figyelembe”, az ügynökségek irányításának és elszámoltathatóságának javítására irányuló intézményközi erőfeszítések összefüggésében kell értelmezni.”

Az ENSZ Menekültügyi Főbiztosságának (UNHCR) a Hivatal munkájában való részvételét illetően megegyezés született a Tanács és az Európai Parlament között, mely lehetővé teszi a Hivatalnak, hogy a jövőbeni feladatok megoldásában teljes mértékben igénybe vehesse az UNHCR szakértelmét.

A Parlament kérésére megegyezés született a civil társadalomnak a Hivatal munkájába történő teljes mértékű bevonásáról, ennek alapjául konzultációs fórum szolgál, melynek működési szabályait meghatározták.

4. KÖVETKEZTETÉS

A Tanács álláspontja és a mellékelt intézményközi nyilatkozat megfelelnek a Bizottság eredeti javaslatában foglalt céloknak. A Bizottság ezért jóváhagyja a szöveget.